SZERB KÖZTÁRSASÁG

VAJDASÁG AUTONÓM TARTOMÁNY

TÖRÖKBECSE KÖZSÉG

A BOCSÁRI HERTELENDY– BAJIĆ KREATÍV KÖZPONT IGAZGATÓBIZOTTSÁGA

Szám: 28/2024-1

Dátum: 2024. január 29.

A bocsári Hertelendy-Bajić Kreatív Központ 2021. november 25-én kelt statútumának 22. szakasza és 29. szakasza 1. bekezdésének 12. pontja alapján, a bocsári Hertelendy-Bajić Kreatív Központ igazgatóbizottsága 2024. január 29-én megtartott 1. ülésén

**PÁLYÁZATOT**

hirdet

**A BOCSÁRI HERTELENDY-BAJIĆ KREATÍV KÖZPONT IGAZGATÓJÁNAK MEGVÁLASZTÁSÁRA**

1. A bocsári Hertelendy-Bajić Kreatív Központ igazgatójelöltjének az alábbi feltételeknek kell megfelelnie:

* a Kreatív Központ igazgatójának tisztségét az a személy láthatja el, aki 240 ECTS kreditpont terjedelmű másodfokú egyetemi tanulmányokat (mesterfokú egyetemi tanulmányok, mesterfokú szakirányú tanulmányok, szakirányú egyetemi tanulmányok), illetve legalább négyéves terjedelmű alapfokú egyetemi tanulmányokat végzett, a felsőoktatást 2005. szeptember 10-ig szabályozó jogszabályok értelmében, illetve aki legalább öt év szakmában eltöltött munkatapasztalattal rendelkezik,
* szervezői készségek birtokában van,
* a Szerb Köztársaság állampolgára,
* általános egészségügyi alkalmassággal rendelkezik,
* nem ítélték el bűncselekményért legalább hat hónapnál hosszabb időtartamú feltétel nélküli börtönbüntetésre.

1. Az igazgatójelölt megválasztására vonatkozó pályázati kérelemnek kötelezően tartalmaznia kell:

* a Kreatív Központ négy éves időtartamra vonatkozó munkatervének és fejlesztésének javaslatát,
* az oklevél vagy a megszerzett szakképzettségről szóló igazolás hitelesített fénymásolatát,
* a jelölt életrajzát,
* bizonylatot arról, hogy a jelöltre jogerősen nem szabtak ki legalább hat hónapnál hosszabb időtartamú feltétel nélküli börtönbüntetést,
* hat hónapnál nem régebbi bizonylatot arról, hogy a jelölt ellen nem folyik nyomozás és hogy nem emeltek ellene vádat hivatalból üldözött bűncselekmények miatt,
* a Szerb Köztársaság állampolgárságára vonatkozó bizonylat,
* a személyi igazolvány hitelesített fénymásolatát vagy a biometrikus személyi igazolvány elektronikus leolvasója általi kivonat hitelesített fénymásolatát,
* az általános egészségügyi alkalmasságról szóló bizonyítékot (az orvosi igazolás eredeti példányát).

1. Az igazgató 4 éves időtartamra kerül megválasztásra, megbízatása pedig hivatalba lépésének napjától számítódik.
2. A pályázat beadásának végső határideje 2024. március 8.
3. A pályázati kérelemnek kötelezően tartalmaznia kell a jelölt adatait (családi és utónév, lakóhelyének címe, telefonszáma). A késve érkező, a nem engedélyezett, az érthetetlen vagy a hiányos kérelmeket, ahogyan az összes mellékletet nélkülöző kérelmeket az Igazgatóbizottság határozattal veti el.
4. A feltételek teljesítettségét igazoló bizonyítékokat tartalmazó kérelmeket postai úton kell megküldeni az alábbi címre: Törökbecse község, Žarko Zrenjanin utca 8., 23272 Törökbecse vagy személyesen átadni Törökbecse község iktatójában, a következő megjelöléssel: „Pályázat a bocsári Hertelendy-Bajić Kreatív Központ igazgatójának megválasztására”.
5. Pályázattal kapcsolatos bővebb tájékoztatás a Pályázati Bizottság elnökétől kapható az alábbi telefonszámon: 062/8120866 és 060/5557481 a pályázatok benyújtására vonatkozó határidő teljes időtartama alatt, 8:30 és 14:30 óra között.

**A BOCSÁRI HERTELENDY– BAJIĆ KREATÍV KÖZPONT IGAZGATÓBIZOTTSÁGA**

**Bojan Rašković, s. k.**

AZ IGAZGATÓBIZOTTSÁG

ELNÖKE